João Fernando Nelo (an haife shi a ranar 18 ga watan Maris na shekarar 1979 a São Paulo ), wanda aka fi sani da Fernando Baiano, dan kwallon Brazil ne da ya buga wa Mogi Mirim Esporte Clube a matsayin dan wasan gaba. Sunyi aure da Bruna Lopes tun a shekara ta 2011. Bayan ya kammala shekaru biyar a ƙasar Brazil tare da Kungiyoyin kwallon kafa na gida wato Corinthians Paulista, Internacional Porto Alegre da Clube de Regatas do Flamengo, Baiano ya ƙaura zuwa ƙasashen waje, yana cikin ƙungiyar Bundesliga ta VfL Wolfsburg kuma ya saka ƙwallaye 11 a kakar wasa ɗaya, wanda daga bisani ya koma ƙasarsa izuwa kungiyar wasan kwallon kafa ta Associação Desportiva São Caetano. A watan Janairun shekarar 2005, Baiano ya sanya hannu kan kungiyar Málaga FC ta La liga, inda ya saka kwallaye 9 wanda ya taimakawa kungiyar ta Andalusia kaiwa matakin tsakiyar teburi a karshen kakar. A lokacin bazarar, ya koma kungiyar kwallon kafa ta Celta de Vigo, a yayin da yake wasa a Galicia, kulob din zai shiga gasar cin kofin UEFA amma kuma za a koma Segunda División, tare da dan wasan yana ba da gudummawa da kwallaye 32 a wasanni 80 da ya buga a hukumance.